pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“บิ๊กอู๋”เล็งเปิดอบรมหลักสูตรช่างตัดผมแก่กำลังพลทหาร – ตำรวจ นำร่องนครพนมแห่งแรก
วันศุกร์ที่ 24 สิงหาคม 2561
“บิ๊กอู๋”เล็งเปิดอบรมหลักสูตรช่างตัดผมแก่กําลังพลทหาร – ตํารวจ นําร่องนครพนมแห่งแรก
รมว.แรงงาน มอบนโยบายหัวหน้าส่วนราชการในสังกัด ติดตามผลการขับเคลื่อนนโยบายที่สําคัญ กําชับหน่วยงานเบิกจ่ายให้แล้วเสร็จก่อนสิ้นปีงบ กําชับทุกหน่วยขับเคลื่อนภารกิจให้สอดรับกันเตรียมเปิดโครงการฝึกอบรมหลักสูตรช่างตัดผมชายให้กําลังพลหน่วยทหารและตํารวจ
รมว.แรงงาน มอบนโยบายหัวหน้าส่วนราชการในสังกัด ติดตามผลการขับเคลื่อนนโยบายที่สําคัญ กําชับหน่วยงานเบิกจ่ายให้แล้วเสร็จก่อนสิ้นปีงบ กําชับทุกหน่วยขับเคลื่อนภารกิจให้สอดรับกันเตรียมเปิดโครงการฝึกอบรมหลักสูตรช่างตัดผมชายให้กําลังพลหน่วยทหารและตํารวจ นําร่องนครพนมแห่งแรก
เมื่อวันที่ 24 สิงหาคม 2561 พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานการประชุมหัวหน้าส่วนราชการสังกัดกระทรวงแรงงานจังหวัดนครพนม และเจ้าหน้าที่เพื่อติดตามผลการปฏิบัติงานตามนโยบายเร่งด่วนและนโยบายสําคัญของกระทรวงแรงงาน ณ ห้องประชุมศรีโคตรบูรณ์ ชั้น 3 อาคารศูนย์ราชการกระทรวงแรงงาน โดยหัวหน้าส่วนราชการในสังกัดกระทรวงแรงงานจังหวัดนครพนม ได้รายงานผลการปฏิบัติงานในหลายประเด็น อาทิ การจัดระเบียบแรงงานต่างด้าว ซึ่งจังหวัดนครพนมมีแรงงานต่างด้าว 3 สัญชาติ จํานวนทั้งสิ้น 2,319 คน การดูแลสิทธิประโยชน์แรงงานไทยที่เสียชีวิตในประเทศอิสราเอล จํานวน 2 ราย ซึ่งขณะนี้ทายาทได้จัดการฌาปนกิจศพเรียบร้อยแล้ว และอยู่ระหว่างติดต่อสํานักงานจัดหางานจังหวัด ติดตามเงินกองทุนช่วยเหลือคนหางานไปทํางานต่างประเทศเงินประกันสังคมที่ทายาทจะได้รับ ผลการดําเนินโครงการเพิ่มศักยภาพผู้มีรายได้น้อยที่ลงทะเบียนสวัสดิการแห่งรัฐ เพื่อสร้างงาน สร้างอาชีพ เพิ่มรายได้ และความมั่นคงในชีวิต ซึ่งจังหวัดนครพนมมีเป้าหมายดําเนินการ 5,340 คน (ข้อมูล ณ วันที่ 23 ส.ค.61) ดําเนินการแล้ว 2,068 คน คิดเป็นร้อยละ 38.72 ซึ่งคาดว่า
จะดําเนินการแล้วเสร็จภายในเดือนกันยายนนี้
พล.ต.อ.อดุลย์ฯ ขอให้ทุกหน่วยงานเร่งรัดการเบิกจ่ายงบประมาณ ให้แล้วเสร็จภายในปีงบประมาณ และกําชับให้ปฏิบัติตามระเบียบฯ โดยมอบหมายให้แรงงานจังหวัดเป็นเจ้าภาพในการบูรณาการกับหน่วยงานในสังกัดและภาคีเครือข่าย ให้สํานักงานพัฒนาฝีมือแรงงานนครพนม นําร่องจัดทําโครงการฝึกอบรมช่างตัดผมชายให้เจ้าหน้าที่ โดยเฉพาะกําลังพลในหน่วยงานทหารและตํารวจในพื้นที่โดยบูรณาร่วมกับกับสถานีตํารวจภูธรจังหวัดและหน่วยงานทหารในจังหวัดนครพนม นอกจากนี้ รมว.แรงงาน ยังกําชับให้ขับเคลื่อนข้อมูลด้านแรงงานอย่างเป็นระบบ มีการประสานสอดรับกับภารกิจของทุกหน่วยงานทั้ง การจัดหางาน แนะแนวอาชีพ พัฒนาทักษะฝีมือ รวมทั้งดูแลด้านสวัสดิการ และหลักประกันความคุ้มครองทางสังคมให้กับประชาชนในพื้นที่ ตลอดจนการปรับปรุงภูมิทัศน์ของหน่วยงานให้มีความสะอาดอยู่เสมอ โดยการแข่งขันกิจกรรม 5 ส. เพื่อเป็นการสร้างวัฒนธรรมที่ดีของหน่วยงาน และการจัดสวัสดิการต่าง ๆ ให้กับเจ้าหน้าที่อีกด้วย
-------------------------------------
กองเผยแพร่และประชาสัมพันธ์ - ข่าว/
24 สิงหาคม 2561
รัฐบาลไทย-ข่าวทำเนียบรัฐบาล-โฆษกรัฐบาลเผยรัฐบาลเห็นชอบยุทธศาสตร์ชาติแก้ปัญหาเชื้อดื้อยาเพื่อขับเคลื่อนมาตรการทั้งระบบตามแนวทางประชารัฐ ด้าน นายกฯ มอบให้ สธ. จัดทำแผนปฏิบัติการ ตั้งเป้าปี 2564 ผู้ป่วยเชื้อดื
วันอังคารที่ 18 ตุลาคม 2559
โฆษกรัฐบาลเผยรัฐบาลเห็นชอบยุทธศาสตร์ชาติแก้ปัญหาเชื้อดื้อยาเพื่อขับเคลื่อนมาตรการทั้งระบบตามแนวทางประชารัฐ ด้าน นายกฯ มอบให้ สธ. จัดทําแผนปฏิบัติการ ตั้งเป้าปี 2564 ผู้ป่วยเชื้อดื
โฆษกรัฐบาลเผยรัฐบาลเห็นชอบยุทธศาสตร์ชาติแก้ปัญหาเชื้อดื้อยาเพื่อขับเคลื่อนมาตรการทั้งระบบตามแนวทางประชารัฐ ด้าน นายกฯ มอบให้ สธ. จัดทําแผนปฏิบัติการ ตั้งเป้าปี 2564 ผู้ป่วยเชื้อดื
พลตรี สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า จากการประชุม ครม. ที่ผ่านมา (17 ส.ค.59) ที่ประชุมมีมติเห็นชอบแผนยุทธศาสตร์การจัดการการดื้อยาต้านจุลชีพไทย พ.ศ. 2560 – 2564 ของกระทรวงสาธารณสุข ให้เป็นแผนยุทธศาสตร์ชาติ เพื่อยกระดับการทํางานให้สามารถหยุดยั้งปัญหาเชื้อดื้อยาทั้งประเทศได้อย่างมีประสิทธิภาพ ซึ่งปัจจุบันเป็นสาเหตุให้ผู้ป่วยเสียชีวิตกว่า 38,000 รายต่อปี และมีแนวโน้มเพิ่มขึ้นอย่างต่อเนื่อง
“ปัญหาเชื้อแบคทีเรียดื้อยาต้านจุลชีพ หรือที่คุ้นเคยกันในชื่อ ยาปฏิชีวนะ สร้างความเสียหายอย่างใหญ่หลวงทั้งในภาคเศรษฐกิจและสังคม คนเจ็บป่วยเพียงเล็กน้อย หรือเข้ารับการรักษาในโรงพยาบาล เช่น การผ่าตัด ก็อาจติดเชื้อที่ดื้อยาปฏิชีวนะและเสียชีวิตได้ โดยสาเหตุสําคัญที่ทําให้เชื้อดื้อยาคือ การใช้ยาปฏิชีวนะกว่าร้อยละ 90 ในไทยเป็นไปอย่างไม่เหมาะสม ประชาชนหาซื้อได้ง่ายตามร้านขายยาทั่วไป โดยไม่ต้องพบแพทย์ จึงใช้ยาบ่อยกว่าที่ควรและไม่ครบตามปริมาณยา (โดส) ที่ควรใช้เพื่อกําจัดเชื้อโรคในร่างกายแต่ละครั้ง นอกจากนี้ จํานวนชนิดของยาปฏิชีวนะยังมีน้อย และพัฒนาไม่เท่าทันกับวิวัฒนาการของเชื้อโรค รวมถึงมีการนํายาปฏิชีวนะไปใช้กับภาคเกษตรกรรม เช่น การรักษาโรคพืชและสัตว์ ยิ่งมีการใช้ยาอย่างไม่เหมาะสมมากเท่าใด เชื้อยิ่งปรับตัวให้ทนทานต่อยาได้เร็วเท่านั้น จึงพบเชื้อดื้อยาแพร่กระจายไปทั่ว ทั้งในคน สัตว์ และสิ่งแวดล้อม”
พลตรี สรรเสริญ กล่าวต่อว่า พลเอก ประยุทธ์ จันทร์โอชา นายกรัฐมนตรี ได้มอบให้ สธ. เร่งจัดทําแผนปฏิบัติการเพื่อให้ทุกหน่วยงานดําเนินการได้ตามแผนยุทธศาสตร์ โดยขับเคลื่อนการทํางานทั้งองคาพยพ ทั้งการให้ความรู้แก่ประชาชน สร้างระบบควบคุมการใช้ยาอย่างเหมาะสมทั้งสําหรับคนและสัตว์ สร้างความร่วมมือทั้งภาครัฐและเอกชน รวมถึงสนับสนุนงานวิจัยและพัฒนาการจัดการเชื้อดื้อยา ให้ทุกภาคส่วนร่วมมือกันดําเนินการอย่างเร่งด่วนและจริงจังตามแนวทางประชารัฐ โดยตั้งเป้าว่าในปี 2564 จะมีการเจ็บป่วยจากเชื้อดื้อยาลดลงร้อยละ 50 และประชาชนจะมีความรู้เรื่องเชื้อดื้อยาและตระหนักว่าจะต้องใช้ยาอย่างเหมาะสมเพิ่มขึ้น ร้อยละ 20
“ท่านนายกฯ อยากให้ประชาชนหันมาใช้ยาแผนไทยให้มากขึ้น และได้ติดตามการขยายบริการทางการแพทย์แผนไทยเพื่อให้บริการคู่ขนานกับการแพทย์แผนปัจจุบันมาโดยตลอด ฝากกําชับ สธ. เร่งขยายให้ครอบคลุมทุกพื้นที่และให้เพียงพอกับจํานวนผู้ป่วยเพื่อเป็นทางเลือกแก่ประชาชน ซึ่งปัจจุบันมีการผลิตบุคลากรใน 27 สถาบัน ปีละกว่า 1,000 คน มีใบประกอบวิชาชีพที่ควบคุมจากสภาการแพทย์แผนไทยว่าสามารถวินิจฉัยโรคและจ่ายยาได้เช่นเดียวกับแผนปัจจุบัน อีกทั้ง รัฐบาลยังได้กําหนดให้ยาแผนไทยซึ่งทําจากสมุนไพรไทยบรรจุในตํารับยาหลักของชาติ โดยมีประกาศกฎกระทรวงสาธารณสุข ว่าด้วยการประกาศกําหนดตํารับยาและตํารับการแพทย์แผนไทยของชาติ รองรับ จึงมั่นใจได้ว่ามีความปลอดภัยและสามารถรักษาโรคได้อย่างแน่นอน”
รัฐบาลไทย-ข่าวทำเนียบรัฐบาล-ไอแบงก์ ช่วยคุณเสริมสภาพคล่องในชีวิตประจำวัน หรือรีไฟแนนซ์บัตรฯ รีสินเชื่อบุคคล ให้วงเงินสูง คิดอัตรากำไรต่ำ ด้วยสินเชื่อบ้านแลกเงิน
วันพฤหัสบดีที่ 25 กรกฎาคม 2562
ไอแบงก์ ช่วยคุณเสริมสภาพคล่องในชีวิตประจําวัน หรือรีไฟแนนซ์บัตรฯ รีสินเชื่อบุคคล ให้วงเงินสูง คิดอัตรากําไรต่ํา ด้วยสินเชื่อบ้านแลกเงิน
ไอแบงก์เปิดโอกาสทางการเงินให้ผู้ที่ต้องการเสริมสภาพคล่องทางการเงินในชีวิตประจําวันหรือรีไฟแนนซ์บัตรเครดิต รีไฟแนนซ์สินเชื่อบุคคลจากสถาบันการเงินอื่น หรือเพื่อชําระเงินสมทบตะกาฟุล (MRTA) ให้วงเงินสูงสุด 5 ล้านบาทต่อราย คิดอัตรากําไรเริ่มต้นที่ 5.25%/ปี
ธนาคารอิสลามแห่งประเทศไทย (ไอแบงก์) เปิดโอกาสทางการเงินให้ผู้ที่ต้องการเสริมสภาพคล่องทางการเงินในชีวิตประจําวัน หรือรีไฟแนนซ์บัตรเครดิต รีไฟแนนซ์สินเชื่อบุคคลจากสถาบันการเงินอื่น หรือเพื่อชําระเงินสมทบตะกาฟุล (MRTA) ให้วงเงินสูงสุด 5 ล้านบาทต่อราย คิดอัตรากําไรเริ่มต้นที่ 5.25% ต่อปี ผ่อนได้นาน 15 ปี
โครงการสินเชื่อไอแบงก์บ้านแลกเงินเป็นสินเชื่อวงเงินอเนกประสงค์แบบมีหลักประกันเพื่อตอบสนองความต้องการของลูกค้าที่ต้องการแบ่งเบาภาระทางการเงิน โดยผู้ขอสินเชื่อต้องมีหลักประกันประเภทที่อยู่อาศัยที่ปลอดภาระหนี้ หรือลูกค้าที่มีหลักประกันประเภทที่อยู่อาศัย และปัจจุบันมีสินเชื่อบุคคลอยู่กับธนาคารและประสงค์ต้องการวงเงินส่วนเพิ่ม สามารถนํามาเป็นหลักประกันในการขอสินเชื่อภายในกรอบวงเงินสูงสุด 5 ล้านบาทต่อราย (เงื่อนไขเป็นไปตามที่ธนาคารกําหนด) โดยธนาคารคิดอัตรากําไรเริ่มต้นที่ 5.25% ต่อปี (SPRL – 2.50%) สําหรับกลุ่มลูกค้า ที่มีอาชีพมั่นคง พนักงานองค์กรขนาดใหญ่ ลูกค้าที่เป็นมุสลิม หรือกลุ่มลูกค้าที่มีสินเชื่อบุคคลเดิมของธนาคาร และคิดอัตรากําไร 6.25% ต่อปี (SPRL-1.50%) สําหรับลูกค้าทั่วไป (ปัจจุบัน SPRL = 7.75% ) เลือกผ่อนได้นานสูงสุด 15 ปี หรือตามอายุผู้ขอสินเชื่อรวมระยะเวลาผ่อนชําระต้องไม่เกิน 65 ปี สําหรับบุคลลทั่วไป และไม่เกิน 70 ปี สําหรับผู้ประกอบการที่เป็นเจ้าของธุรกิจ ผู้พิพากษา และอัยการ
ผู้สนใจสามารถติดต่อสอบถามที่ไอแบงก์ ทุกสาขาทั่วประเทศ หรือสอบถามข้อมูลเพิ่มเติมได้ที่ iBank Call center 1302 ตั้งแต่วันนี้ - วันที่ 31 ธันวาคม 2562 และติดตามข้อมูลผลิตภัณฑ์และบริการของธนาคารทางเว็บไซต์ www.ibank.co.th
*หมายเหตุ:
1. "อัตรากําไร/ผลตอบแทน ผลิตภัณฑ์ธนาคารมิใช่ดอกเบี้ยหรือเป็นคําเรียกแทนดอกเบี้ย แต่มาจากหลักการที่ใช้ในการทําธุรกรรมที่ถูกต้องตามหลักการอิสลาม"
2. อัตราผลตอบแทนที่คาดว่าจะได้รับ คืออัตราที่คํานวณได้จากประมาณการรายได้ของธนาคารและอัตราสัดส่วนการแบ่งผลตอบแทนเงินฝาก ซึ่งอัตราผลตอบแทนที่คาดว่าจะได้รับอาจจะต่ํากว่าหรือสูงกว่าอัตราผลตอบแทนเงินฝากที่ธนาคารประกาศเมื่อครบกําหนดการฝาก
รัฐบาลไทย-ข่าวทำเนียบรัฐบาล-สุริยะ เตรียมชง ครม. “งดเว้นค่าธรรมเนียมรายปีโรงงานกว่า 231 ล้านบาท ช่วยผู้ประกอบการ 56,000 ราย พ้นสถานการณ์โควิด -19 (Covid-19) [กระทรวงอุตสาหกรรม]
วันพุธที่ 25 มีนาคม 2563
สุริยะ เตรียมชง ครม. “งดเว้นค่าธรรมเนียมรายปีโรงงานกว่า 231 ล้านบาท ช่วยผู้ประกอบการ 56,000 ราย พ้นสถานการณ์โควิด -19 (Covid-19) [กระทรวงอุตสาหกรรม]
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เตรียมชง ครม. “งดเว้นค่าธรรมเนียมรายปีโรงงานกว่า 231 ล้านบาท ช่วยผู้ประกอบการ 56,000 ราย พ้นสถานการณ์โควิด -19 (Covid-19)
กระทรวงอุตสาหกรรม เตรียมเสนอมาตรการงดเว้นค่าธรรมเนียมรายปีโรงงาน เข้าที่ประชุม ครม. ช่วยผู้ประกอบการกว่า 56,000 ราย ได้รับยกเว้นค่าธรรมเนียมรายปีกว่า 231 ล้านบาท เป็นอีกหนึ่งมาตรการที่ช่วยผู้ประกอบกิจการโรงงาน เพื่อประโยชน์ต่อการฟื้นตัวของภาวะเศรษฐกิจโดยรวมของประเทศ
นางสาวสุชาดา แทนทรัพย์ โฆษกประจํากระทรวงอุตสาหกรรม เปิดเผยว่า นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้ความสําคัญและคํานึงถึงผลกระทบที่ผู้ประกอบการอุตสาหกรรมได้รับในช่วงเวลานี้ ซึ่งอาจจะต้องเจอกับวิกฤติในหลายด้าน อาทิ การแพร่ระบาดของไวรัส Covid - 19 สงครามการค้า หรือแม้แต่ค่าเงินบาทแข็งค่า โดยกระทรวงอุตสาหกรรมได้เตรียมมาตรการช่วยเหลือผู้ประกอบการเพื่อเสนอเข้าที่ประชุมคณะรัฐมนตรี (ครม.) พิจารณาให้ความเห็นชอบ เรื่อง การงดเว้นค่าธรรมเนียมรายปีให้ผู้ประกอบการโรงงานทั่วประเทศซึ่งคาดว่าจะช่วยเหลือผู้ประกอบการได้กว่า 56,000 ราย เพื่อเป็นการช่วยเหลือและบรรเทาผลกระทบให้ผู้ประกอบการ จากสภาวะเศรษฐกิจ และสถานการณ์การระบาดของเชื้อไวรัสโควิด-19 เพื่อให้ผู้ประกอบการสามารถดําเนินธุรกิจได้อย่างมีสภาพคล่องเพิ่มมากขึ้น ทั้งยังเป็นการลดค่าใช้จ่ายในการเดินทางมาติดต่อราชการซึ่งเป็นไปตามแนวทางการลดความเสี่ยงการแพร่กระจายของ Covid-19 ของรัฐบาลอีกด้วย
กระทรวงอุตสาหกรรมประเมินว่า หาก ครม.เห็นชอบการงดเว้นค่าธรรมเนียมรายปีโรงงาน จะมีโรงงานอุตสาหกรรม กว่า 56,000 โรงงาน ได้รับยกเว้นค่าธรรมเนียมรายปี โดยแบ่งเป็นค่าธรรมเนียมจากโรงงานจําพวก 2 (โรงงานที่ใช้เครื่องจักรเกิน 20 แรงม้า แต่ไม่เกิน 50 แรงม้า และคนงานไม่เกิน 50 คน ซึ่งเป็นโรงงานที่อาจก่อปัญหามลภาวะหรือเหตุเดือดร้อนรําคาญเล็กน้อย แก้ไขปรับปรุงได้ไม่ยาก เช่น การขุดลอก กรวด ทราย ดิน การลําเลียงหิน กรวด/ทราย/ดิน ด้วยสายพานลําเลียงโรงงานผลิตน้ําดื่ม ไอศกรีม โรงผลิตน้ําแข็งใช้เครื่องจักร เมื่อจะประกอบกิจการโรงงานต้องแจ้งให้ผู้อนุญาต ทราบก่อน) จํานวน 434 โรงงาน มีการจัดเก็บค่าธรรมเนียมรวม 390,750 บาทและ ค่าธรรมเนียมจากโรงงานจําพวก 3 (โรงงานที่ใช้เครื่องจักรเกิน 50 แรงม้า และคนงานเกิน 50 คน จึง ซึ่งเป็นโรงานที่อาจก่อให้เกิดปัญหามลพิษหรือเหตุเดือดร้อน รําคาญ หรือเหตุอันตรายต้องควบคุมดูแลอย่างใกล้ชิด เช่น โรงงานน้ําตาโรงงานผลิตกระดาษ โรงงานผลิตสุรา โรงกลั่นน้ํามัน เป็นต้น) จํานวน 56,164 โรงงาน มีการจัดเก็บค่าธรรมเนียมรวม 230,729,850 บาท รวมเป็นเงินทั้งสิ้น กว่า 231 ล้านบาท ทั้งนี้ ถือเป็นอีกหนึ่งมาตรการที่จะช่วยรักษาระดับการประกอบกิจการโรงงานไว้ ซึ่งจะเป็นประโยชน์ต่อการฟื้นตัวของภาวะเศรษฐกิจโดยรวมของประเทศต่อไป
---------------------------------------
รัฐบาลไทย-ข่าวทำเนียบรัฐบาล-รัฐมนตรีอุตตมฯ เยี่ยมชมสถาบันวิทยสิริเมธี สถาบันอุดมศึกษาและโรงเรียนวิทยาศาสตร์ กลุ่ม ปตท. จ.ระยอง
วันพฤหัสบดีที่ 9 สิงหาคม 2561
รัฐมนตรีอุตตมฯ เยี่ยมชมสถาบันวิทยสิริเมธี สถาบันอุดมศึกษาและโรงเรียนวิทยาศาสตร์ กลุ่ม ปตท. จ.ระยอง
รัฐมนตรีอุตตมฯ เยี่ยมชมสถาบันวิทยสิริเมธี สถาบันอุดมศึกษาและโรงเรียนวิทยาศาสตร์ กลุ่ม ปตท. จ.ระยอง
จ.ระยอง : วันนี้ (9 สิงหาคม 2561) เวลา 16.00 น. นายอุตตม สาวนายน รัฐมนตรีว่าการกระทรวงอุตสาหกรรม เยี่ยมชมสถาบันวิทยสิริเมธี (Vidyasirimedhi Institute of Science and Technology : VISTEC) และรับฟังบรรยาย หัวข้อ เป้าหมายและการดําเนินงานของสถาบันวิทยสิริเมธีจากนายไพรินทร์ ชูโชติถาวร รัฐมนตรีช่วยว่าการกระทรวงคมนาคม โดยมีนายสันติ กีระนันทน์ ผู้ช่วยรัฐมนตรีประจํากระทรวงอุตสาหกรรม นายสุวินัย ต่อศิริสุข เลขานุการรัฐมนตรีว่าการกระทรวงอุตสาหกรรม นางสาวนิสากร จึงเจริญธรรม นายทองชัย ชวลิตพิเชฐ รองปลัดกระทรวงอุตสาหกรรม นายสุรพล ชามาตย์ หัวหน้าผู้ตรวจราชการกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม นายณัฐพล รังสิตพล ผู้อํานวยการสํานักงานเศรษฐกิจอุตสาหกรรม ผู้บริหารระดับสูงกระทรวงอุตสาหกรรม ร่วมเยี่ยมชม
สถาบันวิทยสิริเมธี (Vidyasirimedhi Institute of Science and Technology : VISTEC) เป็น graduate research intensive university ตั้งอยู่ในพื้นที่วังจันทร์วัลเลย์ (Wangchan Valley) ตําบลป่ายุบใน อําเภอวังจันทร์ จังหวัดระยอง ประเทศไทย ก่อตั้งขึ้นเมื่อปี พ.ศ. 2558 โดยมูลนิธิพลังสร้างสรรค์นวัตกรรม (Power of Innovation Foundation) (ชื่อเดิม มูลนิธิสถาบันวิทยาศาสตร์และเทคโนโลยีระยอง) ตามโครงการจัดตั้งสถาบันอุดมศึกษาและโรงเรียนวิทยาศาสตร์ กลุ่ม ปตท. พื้นที่ภาคตะวันออก ด้วยวิสัยทัศน์สําคัญมุ่งหวังให้สถาบันฯ ติดอันดับ 1 ใน 50 ของมหาวิทยาลัยวิจัยชั้นนําระดับโลก
รัฐบาลไทย-ข่าวทำเนียบรัฐบาล-พม. จัดกิจกรรมวิ่งการกุศล “The Brothers Run Pakkred รวมใจให้น้อง”ครั้งที่ 1 ระดมเงินพัฒนาศักยภาพเด็กในสถานสงเคราะห์เด็กชายบ้านปากเกร็ด จ.นนทบุรี
วันจันทร์ที่ 23 กรกฎาคม 2561
พม. จัดกิจกรรมวิ่งการกุศล “The Brothers Run Pakkred รวมใจให้น้อง”ครั้งที่ 1 ระดมเงินพัฒนาศักยภาพเด็กในสถานสงเคราะห์เด็กชายบ้านปากเกร็ด จ.นนทบุรี
พม. จัดกิจกรรมวิ่งการกุศล “The Brothers Run Pakkred รวมใจให้น้อง”ครั้งที่ 1 ระดมเงินพัฒนาศักยภาพเด็กในสถานสงเคราะห์เด็กชายบ้านปากเกร็ด จ.นนทบุรี
วันที่ 22 ก.ค. 61เวลา 07.30 น. ที่บริเวณสถานสงเคราะห์เด็กชายบ้านปากเกร็ด อําเภอปากเกร็ด จังหวัดนนทบุรีพลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานในพิธีมอบถ้วยรางวัลเกียรติยศ ในกิจกรรมวิ่งการกุศล โครงการ "The Brothers Run Pakkred รวมใจให้น้อง”ครั้งที่ 1 โดยมีวัตถุประสงค์เพื่อจัดหารายได้สมทบมูลนิธิสงเคราะห์เด็กชายบ้านปากเกร็ด ซึ่งมีประชาชนที่สนใจสมัครเข้าร่วมโครงการทั้งสิ้น จํานวน 3,000 คน
สถานสงเคราะห์เด็กชายบ้านปากเกร็ด เป็นหน่วยงานในสังกัดกรมกิจการเด็กและเยาวชน (ดย.)กระทรวงการพัฒนาสังคมและความมั่นคงของมนุษย์ (พม.) มีภารกิจหลักในการให้บริการสวัสดิการสังคมและการคุ้มครองสวัสดิภาพ เด็กเพศชาย อายุ 6 – 18 ปี โดยมุ่งเน้นการพัฒนาศักยภาพของเด็กเพื่อให้สามารถกลับคืนสู่ครอบครัวอย่างมีคุณภาพ สามารถพึ่งพาตนเองได้ และเป็นพลเมืองที่ดีของสังคม ปัจจุบัน สถานสงเคราะห์เด็กชายบ้านปากเกร็ดให้การดูแลคุ้มครองเด็กจํานวน 250 คน ด้วยบริการด้านอาหารที่มีคุณภาพ เครื่องแต่งกาย การดูแลสุขภาพอนามัย ที่อยู่อาศัยที่มีสภาพแวดล้อมเหมาะสมกับพัฒนาการของเด็ก การศึกษา การสังคมสงเคราะห์ และการให้คําปรึกษาแนะนําด้านจิตวิทยา รวมถึงการพัฒนาศักยภาพเด็กในด้านศิลปะ ดนตรี วิชาการ กีฬา นันทนาการ และอิเล็กทรอนิกส์ ภายใต้ยุทธศาสตร์การพัฒนาเด็กใน สถานรองรับ"เพชรน้ําหนึ่ง”
สําหรับมูลนิธิสงเคราะห์เด็กชายบ้านปากเกร็ด เป็นพันธมิตรหลักในการดําเนินงานของสถานสงเคราะห์ฯ โดยในแต่ละปี พบว่า การดําเนินงานมีค่าใช้จ่ายสูง อีกทั้งมีรายรับน้อยกว่ารายจ่ายในแต่ละเดือน จึงได้กําหนดจัดกิจกรรมหารายได้สมทบมูลนิธิสงเคราะห์เด็กชายบ้านปากเกร็ด ด้วยการจัดวิ่งการกุศลโครงการ "The Brothers Run รวมใจให้น้อง” ครั้งที่ 1 ในวันอาทิตย์ที่ 22 กรกฎาคม 2561 ระหว่าง เวลา 05.00 – 08.00 น. เริ่มต้นจากสถานสงเคราะห์เด็กชายบ้านปากเกร็ด โดยมีวัตถุประสงค์เพื่อประชาสัมพันธ์สถานสงเคราะห์เด็กชายบ้านปากเกร็ด ให้ประชาชนทั่วไป และหน่วยงาน/องค์กร ทั้งภาครัฐและเอกชนได้รับทราบและเข้าใจถึงการดําเนินงานด้านเด็กของสถานสงเคราะห์ฯ มากยิ่งขึ้น อีกทั้งเป็นการหารายได้สมทบกองทุนมูลนิธิสงเคราะห์เด็กชายบ้านปากเกร็ดให้มีความเข้มแข็ง สามารถสนับสนุนกิจกรรมของสถานสงเคราะห์ฯ ได้อย่างต่อเนื่องและมีประสิทธิภาพ ทั้งนี้ กิจกรรมการวิ่งครั้งนี้ ได้มีนักวิ่งและประชาชนทั่วไปสมัครเข้าร่วมเป็นจํานวนมากถึง 3,000 คน มีการแบ่งระยะทางออกเป็น 3 ประเภท ได้แก่ 1) Mini Marathon ระยะทาง 10 กิโลเมตร 2) Micro Marathon ระยะทาง 5 กิโลเมตร และ 3) ประเภทการเดิน-วิ่งเพื่อสุขภาพ ระยะทาง 3 กิโลเมตร ซึ่งผู้เข้าเส้นชัยจะได้รับรางวัลเหรียญ ที่ระลึกทุกคน โดยคาดว่ากิจกรรมการวิ่งครั้งนี้จะมีรายได้สุทธิ 1,000,000 บาท และจะนํามาสมทบทุนพัฒนาและการจัดสวัสดิการให้กับสถานสงเคราะห์เด็กชายบ้านปากเกร็ด เพื่อประโยชน์ของเด็กเป็นสําคัญต่อไป
รัฐบาลไทย-ข่าวทำเนียบรัฐบาล-นายกฯ ห่วงใยสถานการณ์น้ำท่วมภาคใต้ สั่งทุกหน่วยงานเร่งช่วยเหลือผู้ประสบภัย แนะประชาชนติดตามข่าวสารอย่างใกล้ชิด
วันศุกร์ที่ 9 พฤศจิกายน 2561
นายกฯ ห่วงใยสถานการณ์น้ําท่วมภาคใต้ สั่งทุกหน่วยงานเร่งช่วยเหลือผู้ประสบภัย แนะประชาชนติดตามข่าวสารอย่างใกล้ชิด
นายกฯ ห่วงใยสถานการณ์น้ําท่วมภาคใต้ สั่งทุกหน่วยงานเร่งช่วยเหลือผู้ประสบภัย แนะประชาชนติดตามข่าวสารอย่างใกล้ชิด
วันที่ 9 พฤศจิกายน 2561 นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี ห่วงใยสถานการณ์น้ําท่วมภาคใต้ เช่น ที่อ.บางสะพาน จ.ประจวบคีรีขันธ์ ที่มีฝนตกหนักต่อเนื่อง ทําให้น้ําท่วมขังหลายจุด และอีกหลายพื้นที่ที่กรมอุตุนิยมวิทยาออกประกาศเตือน โดยเฉพาะ จ.เพชรบุรี ประจวบคีรีขันธ์ ชุมพร สุราษฎร์ธานี นครศรีธรรมราช ระนอง พังงา ภูเก็ต และกระบี่
“นายกฯ ติดตามสถานการณ์อย่างต่อเนื่อง โดยได้กําชับให้กระทรวงมหาดไทยทํางานร่วมกับทหาร ช่วยเหลือประชาชนขนย้ายสิ่งของขึ้นที่สูง พร้อมทั้งแจ้งให้อําเภอและองค์กรปกครองส่วนท้องถิ่นเตรียมพร้อมบรรเทาความเดือดร้อน และอพยพประชาชนไปยังที่ปลอดภัยหากอยู่ในพื้นที่เสี่ยงภัยใกล้ทางน้ําไหลผ่าน นอกจากนี้ยังขอให้พี่น้องประชาชนติดตามข่าวสารจากทางราชการอย่างใกล้ชิดด้วย”
โฆษกประจําสํานักนายกรัฐมนตรี กล่าวด้วยว่า นายกรัฐมนตรีได้สั่งการให้ศูนย์บริหารจัดการน้ําเฝ้าระวังและสํารวจปริมาณน้ําในพื้นที่อื่น ๆ เพราะบางแห่งเริ่มเข้าสู่ฤดูแล้ง ส่งผลกระทบต่อการอุปโภคบริโภคและการทําการเกษตรของประชาชน เช่น ภาคอีสาน โดยวางแผนรับมือกับปัญหาที่อาจเกิดขึ้นได้ต่อไป
รัฐบาลไทย-ข่าวทำเนียบรัฐบาล-ผู้บริหารสูงสุดเขตบริหารพิเศษฮ่องกง สาธารณรัฐประชาชนจีน เข้าเยี่ยมคารวะนายกรัฐมนตรี
วันศุกร์ที่ 4 สิงหาคม 2560
ผู้บริหารสูงสุดเขตบริหารพิเศษฮ่องกง สาธารณรัฐประชาชนจีน เข้าเยี่ยมคารวะนายกรัฐมนตรี
ผู้บริหารสูงสุดเขตบริหารพิเศษฮ่องกง สาธารณรัฐประชาชนจีน เข้าเยี่ยมคารวะนายกรัฐมนตรี
วันนี้ (4 สิงหาคม 2560) เวลา 09.30 น. ณ ทําเนียบรัฐบาล นางแคร์รี หล่ํา (Mrs. Carrie Lam) ผู้บริหารสูงสุดเขตบริหารพิเศษฮ่องกง สาธารณรัฐประชาชนจีน เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี
พลโท วีรชน สุคนธปฏิภาค รองโฆษกประจําสํานักนายกรัฐมนตรี สรุปสาระสําคัญของการสนทนา ดังนี้
นายกรัฐมนตรีกล่าวยินดีที่ได้พบและรู้สึกเป็นเกียรติที่ผู้บริหารสูงสุดเขตบริหารพิเศษฮ่องกงเลือกเยือนไทยเป็นประเทศแรก ๆ ภายหลังเข้ารับตําแหน่งอย่างเป็นทางการ โดยเป็นการเยือนไทยอย่างเป็นทางการครั้งแรกในกรอบการเยือนทวิภาคีของผู้บริหารสูงสุด
ทั้งนี้ นายกรัฐมนตรีได้กล่าวแสดงความยินดี ที่นางหล่ําได้รับเลือกให้ดํารงตําแหน่งผู้บริหารสูงสุด และยินดีในโอกาสครบรอบ 20 ปี ของการจัดตั้งเขตบริหารพิเศษฮ่องกง เมื่อวันที่ 1 กรกฎาคม ที่ผ่านมา โดยนายกรัฐมนตรีเห็นว่า จากประสบการณ์ของผู้บริหารสูงสุดจะช่วยขับเคลื่อนความสัมพันธ์ระหว่างสองประเทศให้คืบหน้าและเป็นรูปธรรมได้โดยเร็ว
ในช่วง 1-2 ปีที่ผ่านมา ไทยและฮ่องกงมีความสัมพันธ์ที่ใกล้ชิด ความร่วมมือระหว่างกันมีความคืบหน้าไปมาก อีกทั้งยังมีการแลกเปลี่ยนการเยือนในระดับสูง มีการพบหารือของผู้บริหารระดับสูงอย่างสม่ําเสมอ โดยในโอกาสนี้ นากยรัฐมนตรียังได้ย้ําถึงความประสงค์ที่จะเห็นรัฐบาลเขตบริหารพิเศษฮ่องกงเปิดสํานักงานเศรษฐกิจและการค้าฮ่องกงประจําประเทศไทย ซึ่งจะมีส่วนช่วยขยายและเพิ่มพูนศักยภาพความร่วมมือด้านเศรษฐกิจ การค้า และ การลงทุนระหว่างกันได้มากยิ่งขึ้น
นอกจากนี้ ทั้งสองฝ่ายเห็นพ้องกระชับความร่วมมือทางเศรษฐกิจให้มากยิ่งขึ้น โดยนายกรัฐมนตรีกล่าวขอบคุณรัฐบาลฮ่องกงที่สนับสนุนให้มีการเยือนของทั้งภาครัฐและภาคเอกชนฮ่องกงมายังไทย และหวังว่ารัฐบาลฮ่องกงจะสนับสนุนและเชิญชวนให้บริษัทเอกชนเหล่านี้มาลงทุนในไทย และใช้ไทยเป็นฐานเชื่อมโยงกับกลุ่มประเทศ CLMV ต่อไป รวมทั้งให้พิจารณาจัดตั้งสํานักงานระดับภูมิภาคที่ไทยด้วย โดยที่ผ่านมาไทยและฮ่องกงต่างเป็นประตูด้านการค้า การลงทุน และการท่องเที่ยวซึ่งกันและกัน โดยไทยเป็นประตูสําหรับฮ่องกงเข้าสู่ตลาดอาเซียน โดยเฉพาะ CLMV ขณะที่ฮ่องกงเป็นประตูของไทยในการเข้าสู่จีน
ในด้านการศึกษาและการพัฒนาทรัพยากรมนุษย์ ทั้งสองฝ่ายยินดีที่ความร่วมมือด้านนี้มีความคืบหน้าอย่างมาก ซึ่งไทยและฮ่องกงหวังที่จะกระชับความร่วมมือในด้านนี้ให้มากยิ่งขึ้น โดยนายกรัฐมนตรีได้มอบหมายให้รองนายกรัฐมนตรี (นายสมคิด จาตุศรีพิทักษ์) กระทรวงการต่างประเทศ และหน่วยงานราชการที่เกี่ยวกับร่วมกันขับเคลื่อนความร่วมมือระหว่างทั้งสองฝ่ายให้คืบหน้าและเป็นรูปธรรมโดยเร็ว
*****************************
รัฐบาลไทย-ข่าวทำเนียบรัฐบาล-เดินหน้าพบปะเกษตรกรรุ่นใหม่ ผลักดันโครงการพาลูกหลานเกษตรกรกลับบ้านฯ
วันศุกร์ที่ 19 มิถุนายน 2563
เดินหน้าพบปะเกษตรกรรุ่นใหม่ ผลักดันโครงการพาลูกหลานเกษตรกรกลับบ้านฯ
รมช.มนัญญา เดินหน้าพบปะเกษตรกรรุ่นใหม่ ผลักดันโครงการพาลูกหลานเกษตรกรกลับบ้านฯ ต่อเนื่อง
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ นายวิศิษฐ์ ศรีสุวรรณ์ รองอธิบดีกรมส่งเสริมสหกรณ์ ลงพื้นที่เยี่ยมเกษตรกร ในโครงการนําลูกหลานเกษตรกลับบ้าน สานต่ออาชีพการเกษตร จังหวัดตราด พร้อมทั้งข้าราชการในสังกัดกระทรวงเกษตรและสหกรณ์ ณ แปลงเกษตรหนองคันทรง จ.ตราด
รัฐมนตรีช่วยว่าการกระทรวงเกษตรและสหกรณ์ เปิดเผยภายหลังการเยี่ยมชมแปลงของสมาชิกในโครงการนําลูกหลานเกษตรกรกลับบ้าน สานต่ออาชีพการเกษตร ซึ่งโครงการฯดังกล่าว สนับสนุนให้ คนรุ่นใหม่ได้กลับสู่ถิ่นฐานบ้านเกิดได้กลับบ้านอยู่กับครอบครัว และสานต่ออาชีพการเกษตรของพ่อแม่ และนําเทคโนโลยีต่าง ๆ พัฒนากระบวนการผลิต การแปรรูปเพื่อเพิ่มมูลค่าและการตลาด มีการวางแผนการผลิตที่สอดคล้องกับความต้องการของตลาด เน้นทําน้อยแต่ได้มาก ต้นทุนการผลิตต่ํา แต่ได้ผลกําไรที่คุ้มค่า และเน้นการให้มีการทําการเกษตรแบบผสมผสาน โดยจะสนับสนุนให้สหกรณ์ในพื้นที่เข้ามาเป็นพี่เลี้ยงคอยดูแลแนะนําอาชีพให้คนเหล่านี้ เพื่อในอนาคตคาดหวังว่าคนรุ่นใหม่จะได้เข้ามาสานต่องานสหกรณ์ และช่วยพัฒนาสหกรณ์ในจังหวัดในหมู่บ้านของตนเองให้เจริญก้าวหน้าและนําพาเศรษฐกิจของชุมชนให้ดีขึ้น ซึ่งหลังจากเปิดรับสมัครโครงการนําลูกหลานเกษตรกรกลับบ้าน สานต่ออาชีพการเกษตร เมื่อวันที่ 1- 31 มกราคม 2563 มีผู้สมัครเข้าร่วมโครงการจากทั่วประเทศ 7,559 ราย และมีสหกรณ์เข้าร่วมโครงการ 680 สหกรณ์
โอกาสนี้ ได้พบปะตัวแทนเกษตรกรรุ่นใหม่ของจังหวัดตราด จํานวน 5 ราย เพื่อสํารวจและสอบถามความต้องการ แลกเปลี่ยนพูดคุย เพื่อนําไปพัฒนาโครงการให้บรรลุเป้าหมายอย่างต่อเนื่อง "ในวันนี้การลงพื้นที่เยียมชมพื้นที่การทําเกษตรของ ของเกษตรกรรุ่นใหม่ ทําให้เห็นได้ชัดเลยว่า แต่ละคนมีความตั้งใจมุ่งมั่นในการทําการเกษตร ยกตัวอย่าง นายสราวุฒิ ไกรสมุทร อายุ 40 ปี ซึ่งเป็นผู้สมัครเข้าร่วมโครงการนําลูกหลานเกษตรกรกลับบ้านฯ เรียนจบด้านช่าง แต่เดิมครอบครัวของเขาทําสวนผลไม้ แต่ก็หยุดทําไปนานแล้ว แต่เมื่อเขาเห็นโครงการนําลูกหลานเกษตรกรกลับบ้านฯ ก็มีความสนใจที่จะกลับมาอยู่กับครอบครัวและนําที่ดินของพ่อแม่ประมาณ 8 ไร่ มาปรับสภาพใหม่ เพื่อทําเกษตรแบบผสมผสาน ขณะนี้ได้เริ่มปลูกต้นทุเรียนไว้ และตั้งใจจะปลูกทุเรียนพันธุ์พื้นบ้านและพันธุ์หายากอีกประมาณ 37 สายพันธุ์ เพื่อให้เป็นแหล่งรวบรวมทุเรียนของจังหวัดตราด รวมทั้งจะปลูกข้าวไร่ในร่องทุเรียนด้วย และยังมีเครื่องสีข้าวขนาดเล็ก และเน้นทําเกษตรแบบอินทรีย์ไม่ใช้สารเคมี มีการทําน้ําหมักและปุ๋ยไว้ใช้เอง ในอนาคตยังได้วางแผนจะทําร้านกาแฟเล็ก ๆ ในสวน เป็นแบบท่องเที่ยวเชิงเกษตร เพื่อเปิดให้คนได้มาเที่ยวและชมสวนของเขาด้วย สิ่งนี้เป็นแรงสําคัญและเป็นตัวอย่างที่ต้องผลักดันทําให้สําเร็จ " นางสาวมนัญญากล่าว